Masked Rider Kiva

Sinopsis

Dua puluh tahun selepas kehilangan ayahnya, Wataru Kurenai (dilakonkan oleh Koji Seto) tinggal di sebuah rumah usang di mana dia ditakdirkan sebagai Kamen Rider Kiva untuk bertarung dengan Puak Fangire yang pernah bertarung dengan bapanya beberapa tahun dulu sebelum menghilangkan diri. Wataru juga terpaksa menghadapi cabaran daripada satu lagi Kamen Rider dalam siri ini yang dikenali sebagai Kamen Rider IXA (仮面ライダーイクサ Kamen Raidā Ikusa) yang juga merupakan salah seorang ahli daripada sebuah organisasi yang memburu Fangire. Kisah dalam siri ini terbahagi kepada dua bahagian iaitu cerita Wataru pada masa sekarang (2008) dan cerita ayahnya iaitu Otoya Kurenai pada masa lepas (1986), dan membongkar secara perlahan kisah di sebalik kaitan antara Puak Fangire dengan Kiva.

Watak Utama

Watak utama dalam siri Kamen Rider Kiva terbahagi kepada dua tempoh masa berbeza yang mana ia berhubung kait antara satu sama lain. Ia adalah cerita Otoya Kurenai (sebagai Kamen Rider Ixa Ver. I) dan pemburu Fangire iaitu Yuri Aso pada tahun 1986 yang mengakibatkan pelbagai jenis Fangire yang wujud pada masa sekarang iaitu pada tahun 2008 di mana anak kepada Otoya iaitu Wataru (sebagai Kamen Rider Kiva) dan anak kepada Yuri iaitu Megumi (yang juga pemburu Fangire) terpaksa bertarung dengan Fangire tersebut untuk mengelakkan kematian manusia.

Fangire

Fangire (ファンガイア Fangaia) adalah raksasa pontianak yang menjadikan tenaga kehidupan atau Life Energy (ライフエナジー Raifu Enajī) manusia sebagai sumber makanan untuk hidup dan membolehkan mereka menyamarkan diri sebagai manusia. Disebabkan hal ini, satu pertubuhan dibentuk oleh sekumpulan manusia untuk memburu Fangire. Walau bagaimanapun, hanya Kiva dan IXA (Keisuke Nago) sahaja yang mampu mengalahkan dan menghapuskan Fangire. Yang mana Kiva berfungsi menangkap roh Fangire, dan IXA pula berfungsi melenyapkan kewujudan Fangire.

Detektif Klimaks

Filem ini ditanyangkan sempena Pesta Musim Luruh Kamen Rider 2008 di Jepun. Filem ini asalnya adalah sinambungan dari siri drama Tokusatsu Kamen Rider Den-O. Dinamakan sebagai "Kamen Rider Den-O dan Kiva Edisi Filem: Detektif Klimaks" (劇場版　仮面ライダー電王＆キバ　クライマックス刑事（デカ）, Gekijōban Kamen Raidā Den'ō ando Kiba Kuraimakkusu Deka), filem ini telah ditayang di pawagam pada 12 April 2008. Filem ini mengisahkan pertemuan watak-watak dari drama Kamen Rider Den-O dan drama Kamen Rider Kiva. Matlamat mereka adalah untuk menewaskan pakatan Negataros dengan beberapa puak Fangire untuk mencipta dunia baru untuk Imagine. Satu filem pendek berjudul "Momotaros Punya Kiva Bertindak" (モモタロスのキバっていくぜ！, Momotarosu no Kiba tte Ikuze!) juga ditayangkan bersama. Syarikat Toei telah menerbitkan semula filem ini dalam bentuk DVD pada hujung bulan Ogos 2008.

Raja Istana Dalam Dunia Syaitan

Kamen Rider Kiva: King of the Castle in the Demon World (劇場版　仮面ライダーキバ　魔界城の王 Gekijōban Kamen Raidā Kiba Makaijō no Ō) (terjemahan bagi judul yang tertera pada tajuk) ditayang di pawagan di Jepun pada 9 Ogos 2008. Dua Kamen Rider baru diperkenalkan melalui filen ini, iaitu Kamen Rider Rey (仮面ライダーレイ Kamen Raidā Rei) dan Kamen Rider Arc (仮面ライダーアーク Kamen Raidā Āku). Rey adalah seorang pemburu raksasa yang dikenali sebagai Takato Shiramine (白峰 天斗, Shiramine Takato) - dilakonkan oleh Syouma Yamamoto (山本 匠馬, Yamamoto Shōma). Rey berpasangan dengan Rey Kivat atau Yukivat (レイキバット（ユキバット）, Reikibatto (Yukibatto). Manakala Arc pula Kamen Rider yang jahat yang dikenali sebagai Takashi Sugimura (杉村 隆, Sugimura Takashi) dilakonkan oleh Ken Horiuchi. Selain itu, empat drama pendek bersiri berjudul "Momotaros Punya Raja Istana Merah Membara" (モモタロスのまっかっか城の王 Momotarosu no Makkakka-jō no Ō) juga diterbitkan sebagai promosi filem ini.